คำสั่งนายกรัฐมนตรี ที่ ๖/๒๕๖๓ เรื่อง การจัดโครงสร้างของศูนย์บริหารสถานการณ์โควิด - 19[๑] ตามที่ได้มีประกาศสถานการณ์ฉุกเฉินในทุกเขตท้องที่ทั่วราชอาณาจักรตั้งแต่วันที่ ๒๖ มีนาคม พ.ศ. ๒๕๖๓ นั้นเพื่อเป็นการจัดโครงสร้างขององค์กรให้เหมาะสมแก่การปฏิบัติหน้าที่และเพื่อให้การดำเนินการแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพอาศัยอำนาจตามความในมาตรา ๗ วรรคห้าแห่งพระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ ประกอบกับข้อ ๔ (๓)ของคำสั่งนายกรัฐมนตรี ที่ ๕/๒๕๖๓ เรื่อง การจัดตั้งหน่วยงานพิเศษเพื่อปฏิบัติหน้าที่ตามพระราชกำหนดการบริหารราชการในสถานการณ์ฉุกเฉินพ.ศ. ๒๕๔๘ ลงวันที่ ๒๕ มีนาคม พ.ศ. ๒๕๖๓นายกรัฐมนตรีในฐานะผู้อำนวยการศูนย์บริหารสถานการณ์โควิด - 19 จึงมีคำสั่งดังต่อไปนี้ข้อ๑ ให้ศูนย์บริหารสถานการณ์โควิด - 19(ศบค.) มีการจัดโครงสร้างภายใน ดังต่อไปนี้(๑)สำนักงานเลขาธิการมีรองเลขาธิการนายกรัฐมนตรีฝ่ายการเมืองที่นายกรัฐมนตรีมอบหมายเป็นหัวหน้าสำนักงาน(๒)สำนักงานประสานงานกลาง มีเลขาธิการสภาความมั่นคงแห่งชาติเป็นหัวหน้าสำนักงาน(๓)ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด 19มีปลัดกระทรวงสาธารณสุขเป็นหัวหน้าศูนย์(๔)ศูนย์ปฏิบัติการด้านมาตรการป้องกันและช่วยเหลือประชาชนมีปลัดกระทรวงมหาดไทยเป็นหัวหน้าศูนย์(๕)ศูนย์ปฏิบัติการกระจายหน้ากากและเวชภัณฑ์สำหรับประชาชนมีปลัดกระทรวงมหาดไทยเป็นหัวหน้าศูนย์(๖)ศูนย์ปฏิบัติการด้านการควบคุมสินค้า มีปลัดกระทรวงพาณิชย์เป็นหัวหน้าศูนย์(๗)ศูนย์ปฏิบัติการมาตรการเดินทางเข้าออกประเทศและการดูแลคนไทยในต่างประเทศมีปลัดกระทรวงการต่างประเทศเป็นหัวหน้าศูนย์(๘) ศูนย์ปฏิบัติการด้านการสื่อสารโทรคมนาคมและสื่อสังคมออนไลน์ มีปลัดกระทรวงดิจิทัลเพื่อเศรษฐกิจและสังคมเป็นหัวหน้าศูนย์(๙) ศูนย์ปฏิบัติการแก้ไขสถานการณ์ฉุกเฉินด้านความมั่นคงมีผู้บัญชาการทหารสูงสุดเป็นหัวหน้าศูนย์(๑๐)ศูนย์ปฏิบัติการด้านข้อมูลมาตรการแก้ไขปัญหาจากโรคติดเชื้อโควิด 19มีปลัดสำนักนายกรัฐมนตรีเป็นหัวหน้าศูนย์(๑๑)[๒]ศูนย์ปฏิบัติการแก้ไขสถานการณ์ฉุกเฉินด้านคมนาคมและการขนส่งทั่วราชอาณาจักรมีปลัดกระทรวงคมนาคมเป็นหัวหน้าศูนย์(๑๒)[๓]ศูนย์ปฏิบัติการด้านมาตรการให้ความช่วยเหลือเยียวยา มีปลัดกระทรวงการคลังเป็นหัวหน้าศูนย์(๑๓)[๔]ศูนย์ปฏิบัติการด้านนวัตกรรมการแพทย์ และการวิจัยและพัฒนา มีผู้อำนวยการสำนักงานการวิจัยแห่งชาติเป็นหัวหน้าศูนย์ข้อ๒ให้หัวหน้าสำนักงานและหัวหน้าศูนย์ปฏิบัติการตามข้อ ๑ มีอำนาจกำหนดองค์ประกอบของสำนักงานและศูนย์ปฏิบัติการได้ตามความเหมาะสมและเมื่อดำเนินการแล้วให้รายงานผู้อำนวยการศูนย์บริหารสถานการณ์โควิด -19 เพื่อทราบด้วยในกรณีที่เห็นสมควรผู้อำนวยการศูนย์บริหารสถานการณ์โควิด - 19 จะปรับปรุงองค์ประกอบของสำนักงานหรือศูนย์ปฏิบัติการเพื่อให้การแก้ไขสถานการณ์ฉุกเฉินเป็นไปอย่างเหมาะสมและมีประสิทธิภาพมากขึ้นก็ได้ข้อ ๓ให้ผู้อำนวยการศูนย์บริหารสถานการณ์โควิด - 19แต่งตั้งบุคคลเป็นคณะที่ปรึกษาด้านการแพทย์ ด้านกฎหมาย ด้านธุรกิจและด้านอื่นได้ตามที่เห็นสมควรทั้งนี้ตั้งแต่บัดนี้เป็นต้นไปสั่ง ณวันที่ ๒๗ มีนาคม พ.ศ. ๒๕๖๓พลเอกประยุทธ์ จันทร์โอชานายกรัฐมนตรีผู้อำนวยการศูนย์บริหารสถานการณ์โควิด- 19 คำสั่งนายกรัฐมนตรีที่ ๑๑/๒๕๖๓ เรื่อง การจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19) เพิ่มเติม[๕]คำสั่งนายกรัฐมนตรีที่ ๑๕/๒๕๖๓ เรื่อง การจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด - 19) เพิ่มเติม (ฉบับที่๒)[๖]คำสั่งนายกรัฐมนตรีที่ ๑๗/๒๕๖๓ เรื่อง การจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด - 19) เพิ่มเติม (ฉบับที่ ๓)[๗]ทั้งนี้ตั้งแต่บัดนี้เป็นต้นไปวิวรรธน์/จัดทำ๒๘ มีนาคม ๒๕๖๓วิชพงษ์/ตรวจ๒๘ มีนาคม ๒๕๖๓พนิดา/เพิ่มเติม๑๖ เมษายน ๒๕๖๓พัชรภรณ์/เพิ่มเติม๒๔ เมษายน ๒๕๖๓[๑]ราชกิจจานุเบกษา เล่ม ๑๓๗/ตอนพิเศษ ๗๒ ง/หน้า ๒๖/๒๗ มีนาคม ๒๕๖๓[๒] ข้อ ๑(๑๑) เพิ่มโดยคำสั่งนายกรัฐมนตรี ที่ ๑๑/๒๕๖๓ เรื่อง การจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด- 19) เพิ่มเติม[๓] ข้อ ๑(๑๒) เพิ่มโดยคำสั่งนายกรัฐมนตรี ที่ ๑๕/๒๕๖๓เรื่องการจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด - 19) เพิ่มเติม (ฉบับที่ ๒)[๔] ข้อ๑ (๑๓) เพิ่มโดยคำสั่งนายกรัฐมนตรี ที่ ๑๗/๒๕๖๓ เรื่องการจัดโครงสร้างของศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด - 19) เพิ่มเติม (ฉบับที่ ๓)[๕]ราชกิจจานุเบกษา เล่ม ๑๓๗/ตอนพิเศษ ๘๓ ง/หน้า ๙๕/๑๐ เมษายน ๒๕๖๓[๖]ราชกิจจานุเบกษา เล่ม ๑๓๗/ตอนพิเศษ ๘๗ ง/หน้า ๖๔/๑๕ เมษายน ๒๕๖๓[๗]ราชกิจจานุเบกษา เล่ม ๑๓๗/ตอนพิเศษ ๙๒ ง/หน้า ๓๔/๒๑ เมษายน ๒๕๖๓